Jēkabs Duburs

Jēkabs Duburs (dzimis Āriņš;  Jelgavas apriņķa Kroņvircavas pagasts —  Hivinke, pārapbedīts Rīgā, Lielajos kapos) bija latviešu aktieris, režisors, skatuves mākslas teorētiķis un pedagogs, dramaturgs un tulkotājs. 

 Dzīvesgājums 
Dzimis 1866. gadā Kroņvircavas pagastā. Mācījās Jelgavas reālskolā. Aktiera darbu sāka Ādolfa Alunāna vadītajā Jelgavas Latviešu biedrības teātrī (1884). Rīgas Latviešu teātra aktieris no 1887. gada līdz 1908. gadam. Viens no Jaunā Rīgas latviešu teātra dibinātājiem (1908) un pirmais direktors. 1909. gadā kopā ar Zeltmati (īst. vārdā Ernests Kārkliņš) nodibināja Latvju dramatiskos kursus, kas bija pirmā profesionālo aktieru apmācības skola Latvijā. No 1913. gada līdz 1915. gadam bija Latvju operas režisors. Pirmais profesionāli izglītotais latviešu daiļlasītājs.

Pirmā pasaules kara bēgļu gaitās 1916. gadā Maskavā iepazinās ar režisoru Konstantīnu Staņislavski, kuru ieinteresēja J. Dubura iecerētais darbs "Deklamācijas teorija". Bija nodoms Maskavas Dailes teātrī iestudēt A. Brigaderes "Sprīdīti" un kādu Šekspīra lugu, bet sadarbība neizveidojās. 

Miris 1916. gada 17. maijā Hivinkē, Somijā.

 Piemiņa 
1966. gadā LPSR Teātra biedrība nodibināja Jēkaba Dubura balvu, ko piešķir izciliem latviešu teātra režisoriem, pedagogiem.

 Lomas teātrī 
 Gads  Izrāde Loma 1887  Ā. Alunāns "Icigs Mozes"  Titulloma 1890  R. Blaumanis "Zagļi"  Ābrams 1891  R. Blaumanis "Ļaunais gars"  Ābrams 1892  T. Hāns "Turaidas roze"  Skudrītis 1893  R. Blaumanis "Pazudušais dēls"  Roplainis 1893  F. Šillers "Luize Millere"  Millers un Vurms 1894  Aspazija "Vaidelote"  Krīvs 1894  Aspazija "Zaudētās tiesības"  Langarts 1894  V. Šekspīrs "Venēcijas tirgotājs"  Šeiloks 1894  V. Šekspīrs "Hamlets"  Polonijs 1894  V. Šekspīrs "Sapnis vasaras naktī"  Stabule 1895  N. Gogolis "Revidents"  Osips 1896  R. Blaumanis "Trīnes grēki"  Mazbērzu tēvs 1901  J. V. Gēte "Fausts"  Mefistofelis 1902  V. Šekspīrs "Hamlets"  Titulloma un Klaudijs 1902  V. Šekspīrs "Karalis Līrs"  Nerrs 1902  V. Šekspīrs "Romeo un Džuljeta"  Lorenco 1904  R. Blaumanis "Indrāni"  Indrānu tēvs

 Režijas 
 Gads  Izrāde 1890  A. Suhovo — Kobiļins "Krečinska kāzas" 1893  pirmā latviešu opera J. Ozols "Spoku stundā" 1896  A. Deglavs "Vecais pilskungs" 1902  R. Leonkavallo "Pajaci" 1903  A. Brigadere "Sprīdītis" 1904  R. Blaumanis "Indrāni" 1904  M. Gorkijs "Mazpilsoņi" 1905  Ž. Ofenbahs "Skaistā Helēna" 1905  R. Blaumanis "Ugunī" 1909  G. Hauptmanis "Nogrimušais zvans" 1913  A. Rubinšteins "Dēmons" 1913  P. Čaikovskis "Jevgeņijs Oņegins" 1914  Ž. Bizē "Karmena" 1916  A. Brigadere "Raudupiete"

 Atsauces 

Kategorija:Latviešu teātra aktieri
Kategorija:1866. gadā dzimušie
Kategorija:1916. gadā mirušie
Kategorija:Lielajos kapos apbedītie
Kategorija:Jelgavas novadā dzimušie